### NN 2/2026 (7.1.2026.), Odluka o donošenju Programa obrazovanja za stjecanje cjelovite kvalifikacije dadilja

Ministarstvo znanosti, obrazovanja i mladih

6

Na temelju članka 11. stavka 2. Zakona o obrazovanju odraslih (»Narodne novine«, broj 144/21) i članka 22. stavka 1. Zakona o dadiljama (»Narodne novine«, broj 37/13 i 98/19), uz prethodno mišljenje Ministarstva rada, mirovinskoga sustava, obitelji i socijalne politike, ministar znanosti, obrazovanja i mladih donosi

ODLUKU

O DONOŠENJU PROGRAMA OBRAZOVANJA ZA STJECANJE CJELOVITE KVALIFIKACIJE DADILJA

I.

Ovom Odlukom donosi se Program obrazovanja za stjecanje cjelovite kvalifikacije dadilja.

II.

Sastavni dio ove Odluke je Program obrazovanja za stjecanje cjelovite kvalifikacije dadilja iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 602-07/25-03/00032

Urbroj: 533-05-25-0005

Zagreb, 18. prosinca 2025.

Ministar
 prof. dr. sc. Radovan Fuchs, v. r.

STRANICA

PROGRAM OBRAZOVANJA ZA STJECANJE CJELOVITE KVALIFIKACIJE DADILJA

1. OPĆI DIO

|  |  |  |  |
| --- | --- | --- | --- |
| OPĆE INFORMACIJE O PROGRAMU OBRAZOVANJA ZA STJECANJE CJELOVITE KVALIFIKACIJE | | | |
| Sektor | Osobne usluge, usluge zaštite i druge usluge | | |
| Naziv programa | Program obrazovanja za stjecanje cjelovite kvalifikacije dadilja | | |
| Vrsta programa | osposobljavanje | | |
| Predlagatelj | Naziv ustanove |  | |
| Adresa |  | |
| Razina kvalifikacije/skupa(ova) ishoda učenja prema HKO-u | SIU 1: Zaštita na radu i prva pomoć u obavljanju djelatnosti dadilje, razina 2 HKO-a  SIU 2: Osnovne karakteristike razvoja djece rane i predškolske dobi te osnovnoškolske dobi, razina 3 HKO-a  SIU 3: Osnove razvojno primjerenih postupaka s djecom u obavljanju djelatnosti dadilje, razina 3 HKO-a  SIU 4: Igra i dnevne aktivnosti djeteta u obavljanju djelatnosti dadilje, razina 2 HKO-a  SIU 5: Dobrobit, zdravlje i sigurnost djece, razina 2 HKO-a  SIU 6: Prehrana djece u obavljanju djelatnosti dadilje, razina 2 HKO-a  SIU 7: Higijena djece u obavljanju djelatnosti dadilje, razina 2 HKO-a  SIU 8: Komunikacijske vještine s djecom i roditeljima u obavljanju djelatnosti dadilje, razina 3 HKO-a  SIU 9: Osnivanje i vođenje poslovanja obrta za obavljanje djelatnosti dadilje, razina 3 HKO-a | | |
| Obujam u bodovima (CSVET) | 21 CSVET  SIU 1: Zaštita na radu i prva pomoć u obavljanju djelatnosti dadilje, 1 CSVET  SIU 2: Osnovne karakteristike razvoja djece rane i predškolske dobi te osnovnoškolske dobi, 2 CSVET-a  SIU 3: Osnove razvojno primjerenih postupaka s djecom u obavljanju djelatnosti dadilje, 2 CSVET-a  SIU 4: Igra i dnevne aktivnosti djeteta u obavljanju djelatnosti dadilje, 3 CSVET-a  SIU 5: Dobrobit, zdravlje i sigurnost djece, 2 CSVET-a  SIU 6: Prehrana djece u obavljanju djelatnosti dadilje, 3 CSVET-a  SIU 7: Higijena djece u obavljanju djelatnosti dadilje, 2 CSVET-a  SIU 8: Komunikacijske vještine s djecom i roditeljima u obavljanju djelatnosti dadilje, 2 CSVET-a  SIU 9: Osnivanje i vođenje poslovanja obrta za obavljanje djelatnosti dadilje, 4 CSVET-a | | |
| Dokumenti na temelju kojih je izrađen program obrazovanja za stjecanje kvalifikacija/skupova ishoda učenja | | | |
| Popis standarda zanimanja/skupova  kompetencija | Popis standarda kvalifikacija/skupova ishoda učenja | | Sektorski kurikul |
| SZ Dadilja  https://hko.srce.hr/registar/standard-zanimanja/detalji/457  Analiziranje i planiranje poslovanja u djelatnosti dadilje  https://hko.srce.hr/registar/skup-kompetencija/detalji/3709  Pripremne aktivnosti za početak dnevnog rada dadilje  https://hko.srce.hr/registar/skup-kompetencija/detalji/3710  Hranjenje i održavanje higijene djece  https://hko.srce.hr/registar/skup-kompetencija/detalji/3711 | SK Dadilja  https://hko.srce.hr/registar/standard-kvalifikacije/detalji/593  Zaštita na radu i prva pomoć u obavljanju djelatnosti dadilje  https://hko.srce.hr/registar/skup-ishoda-ucenja/detalji/16063  Osnovne karakteristike razvoja djece rane i predškolske dobi te osnovnoškolske dobi  https://hko.srce.hr/registar/skup-ishoda-ucenja/detalji/16064 | |  |
| Organiziranje i realiziranje edukativnih aktivnosti za djecu  https://hko.srce.hr/registar/skup-kompetencija/detalji/3712  Administriranje poslovanja vezano za obavljanje djelatnosti dadilje  https://hko.srce.hr/registar/skup-kompetencija/detalji/3713  Poslovno komuniciranje  https://hko.srce.hr/registar/skup-kompetencija/detalji/3714  Osiguranje kvalitete izvršenih usluga i procesa rada pri obavljanju djelatnosti dadilje  https://hko.srce.hr/registar/skup-kompetencija/detalji/3715  Primjenjivanje mjera za zaštitu zdravlja i zaštitu okoliša  https://hko.srce.hr/registar/skup-kompetencija/detalji/3716 | Osnove razvojno primjerenih postupaka s djecom u obavljanju djelatnosti dadilje  https://hko.srce.hr/registar/skup-ishoda-ucenja/detalji/16065  Igra i dnevne aktivnosti djeteta u obavljanju djelatnosti dadilje  https://hko.srce.hr/registar/skup-ishoda-ucenja/detalji/16066  Dobrobit, zdravlje i sigurnost djece  https://hko.srce.hr/registar/skup-ishoda-ucenja/detalji/16067  Prehrana djece u obavljanju djelatnosti dadilje  https://hko.srce.hr/registar/skup-ishoda-ucenja/detalji/16068  Higijena djece u obavljanju djelatnosti dadilje  https://hko.srce.hr/registar/skup-ishoda-ucenja/detalji/16069  Komunikacijske vještine s djecom i roditeljima u obavljanju djelatnosti dadilje  https://hko.srce.hr/registar/skup-ishoda-ucenja/detalji/16070  Osnivanje i vođenje poslovanja obrta za obavljanje djelatnosti dadilje  https://hko.srce.hr/registar/skup-ishoda-ucenja/detalji/16071 | |  |
| Uvjeti za upis u program | Cjelovita kvalifikacija minimalno na razini 4.1 HKO-a  Liječnička svjedodžba medicine rada o zdravstvenoj sposobnosti za obavljanje djelatnosti dadilje  Uvjerenje da se ne vodi kazneni ili prekršajni postupak | | |
| Uvjeti stjecanja programa (završetka programa) | − stečen 21 CSVET bod  − uspješno završna provjera stečenih znanja i vještina  − o završnoj provjeri vodi se zapisnik i provodi ju tročlano povjerenstvo, a svakom se polazniku nakon uspješno završene provjere izdaje Uvjerenje o osposobljavanju za stjecanje cjelovite kvalifikacije dadilja. | | |
| Trajanje i načini izvođenja nastave | Program obrazovanja za stjecanje cjelovite kvalifikacije dadilja izvodi se redovitom nastavom u trajanju od 525 sati, uz mogućnost izvođenja teorijskog dijela programa na daljinu u stvarnom vremenu.  Ishodi učenja ostvaruju se vođenim procesom učenja i poučavanja u ustanovi u trajanju od 190 sati, učenjem temeljenom na radu, u trajanju od 230 sati, a dijelom samostalnim aktivnostima polaznika, u trajanju od 105 sati.  Učenjem temeljenom na radu, odnosno sudjelovanjem u izvršenju konkretnih radnih zadaća u realnim ili simuliranim radnim uvjetima, u obrtu za obavljanje djelatnosti dadilje, polaznici se osposobljavaju za obavljanje djelatnosti dadilje. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu.  Prije početka provođenja učenja temeljenog na radu koje se provodi na radnome mjestu – u obrtu za obavljanje djelatnosti dadilje, s kojim ustanova ima sklopljen ugovor o suradnji, polaznik je dužan predočiti važeću sanitarnu knjižicu (sanitarna iskaznica) i higijenski minimum (ako kuha). | | |
| Horizontalna prohodnost | – tijekom učenja temeljenog na radu koje se provodi na radnome mjestu  – u obrtu za obavljanje djelatnosti dadilje, u kontroliranim uvjetima, uz mentora, polaznici aktivno sudjeluju u izvršavanju različitih simuliranih ili stvarnih zadataka te stječu potrebne kompetencije. | | |
| Vertikalna prohodnost | --- | | |
| Materijalni uvjeti i okruženje za učenje koji su potrebni za izvedbu programa | https://hko.srce.hr/registar/skup-ishoda-ucenja/detalji/16063  https://hko.srce.hr/registar/skup-ishoda-ucenja/detalji/16064  https://hko.srce.hr/registar/skup-ishoda-ucenja/detalji/16065  https://hko.srce.hr/registar/skup-ishoda-ucenja/detalji/16066  https://hko.srce.hr/registar/skup-ishoda-ucenja/detalji/16067  https://hko.srce.hr/registar/skup-ishoda-ucenja/detalji/16068  https://hko.srce.hr/registar/skup-ishoda-ucenja/detalji/16069  https://hko.srce.hr/registar/skup-ishoda-ucenja/detalji/16070  https://hko.srce.hr/registar/skup-ishoda-ucenja/detalji/16071  Sukladno članku 22. stavku 1. Zakona o obrazovanju odraslih (»Narodne novine«, br. 144/21), prema kojemu je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program. Nadalje, polaznika je potrebno upoznati s odredbama članka 8. Zakona o dadiljama kojim je propisano tko može biti dadilja.  Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.  Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.  Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.  Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih Jedinstveni popis zdravstvenih zahtjeva potrebnih za upis u strukovne kurikule u I. razred srednje škole, pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.  Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. | | |
| Kompetencije koje se programom stječu | | | |
| 1. Poznavati i primjenjivati mjere nužne za zaštitu djeteta od opasnosti po njegovo zdravlje  2. Provoditi mjere zaštite na radu i zaštite od požara u skladu s propisanom legislativom  3. Analizirati rad i poslovanje te donositi mjere za njihovo poboljšanje  4. Poznavati i primjenjivati pravila za učinkovitu i afirmativnu komunikaciju s djecom i roditeljima/skrbnicima  5. Komunicirati sa suradnicima unutar radnog tima  6. Sklapati i pohranjivati ugovore s roditeljima i djelatnicima  7. Pripremiti dokumentaciju za vanjsko knjigovodstvo na mjesečnoj razini ili voditi knjigovodstvo obrta samostalno  8. Voditi dokumentaciju propisanu Zakonom o dadiljama (npr. informacijska kartica, adresar djece na skrbi i sl.)  9. Organizirati uvjete i podršku djeci školskog uzrasta pri izradi domaće zadaće i učenju  10. Organizirati i provoditi aktivnosti vezane uz njegu djeteta (npr. presvlačenje, odijevanje, uspavljivanje i sl.)  11. Provoditi mjere higijene djece i prostora  12. Osigurati/pripremiti obroke za djecu na dnevnoj razini  13. Poznavati osnove pedagogije, psihologije i njege u radu s djecom  14. Planirati moguća preuređenja i poboljšanja prostora za obavljanje djelatnosti dadilje  15. Planirati rad na godišnjoj, polugodišnjoj, mjesečnoj, tjednoj i dnevnoj razini | | | |
| Preporučeni načini praćenja kvalitete i ­uspješnosti izvedbe programa | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:  – provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unaprjeđenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima  – provodi se istraživanje i anketiranje nastavnika o istim pitanjima navedenima u prethodnoj stavci  – provodi se analiza uspjeha, transparentnosti i objektivnosti provjera i ostvarenosti ishoda učenja  – provodi se analiza materijalnih i kadrovskih uvjeta potrebnih za izvođenje procesa učenja i poučavanja.  Na temelju rezultata anketa dobiva se pregled uspješnosti izvedbe programa i postignuća polaznika, kao i procjena kvalitete nastavničkog rada ustanove. | | |
| Datum revizije programa | 31. 12. 2030. | | |

2. MODULI I SKUPOVI ISHODA UČENJA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni broj | NAZIV MODULA | POPIS SKUPOVA ISHODA UČENJA | Razina | Obujam CSVET | Broj sati | | | |
| VPUP | UTR | SAP | UKUPNO |
| 1. | Zaštita na radu i prva pomoć | Zaštita na radu i prva pomoć u obavljanju djelatnosti dadilje | 2 | 1 | 10 | 10 | 5 | 25 |
| 2. | Osnove rada s djecom | Osnovne karakteristike razvoja djece rane i predškolske dobi te osnovnoškolske dobi | 3 | 2 | 25 | 15 | 10 | 50 |
| Osnove razvojno primjerenih postupaka s djecom u obavljanju djelatnosti dadilje | 3 | 2 | 20 | 20 | 10 | 50 |
| Igra i dnevne aktivnosti djeteta u obavljanju djelatnosti dadilje | 2 | 3 | 15 | 45 | 15 | 75 |
| 3. | Prehrana, sigurnost i očuvanje zdravlja djece | Dobrobit, zdravlje i sigurnost djece | 2 | 2 | 30 | 10 | 10 | 50 |
| Prehrana djece u obavljanju djelatnosti dadilje | 2 | 3 | 25 | 35 | 15 | 75 |
| Higijena djece u obavljanju djelatnosti dadilje | 2 | 2 | 10 | 30 | 10 | 50 |
| 4. | Komunikacijske vještine s djecom i roditeljima | Komunikacijske vještine s djecom i roditeljima u obavljanju djelatnosti dadilje | 3 | 2 | 15 | 25 | 10 | 50 |
| 5. | Osnivanje i vođenje obrta dadilja | Osnivanje i vođenje poslovanja obrta za obavljanje djelatnosti dadilje | 3 | 4 | 40 | 40 | 20 | 100 |
| Ukupno: | | | | 21 | 190 | 230 | 105 | 525 |

VPUP – vođeni proces učenja i poučavanja

UTR – učenje temeljeno na radu

SAP – samostalne aktivnosti polaznika

3. RAZRADA MODULA I SKUPOVA ISHODA UČENJA

|  |  |  |  |
| --- | --- | --- | --- |
| NAZIV MODULA | ZAŠTITA NA RADU I PRVA POMOĆ | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/16063  – Najmanje razina 6. st i/ili 6. sv HKO-a u području zaštite na radu.  – U dijelu koji se odnosi na osnove pružanja prve pomoći najmanje razina 7.1 st i/ili 7.1 sv HKO-a (doktor medicine). | | |
| Obujam modula (CSVET) | 1 CSVET  Zaštita na radu i prva pomoć u obavljanju djelatnosti dadilje, 1 CSVET | | |
| Načini stjecanja ishoda učenja  (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 10 sati (40 %) | 10 sati (40 %) | 5 sati (20 %) |
| Status modula  (obvezni/izborni) | obvezni | | |
| Cilj (opis) modula | Cilj modula je omogućiti polaznicima stjecanje znanja i vještina potrebnih za provođenje rada na siguran način i osnovnim postupcima prve pomoći. Polaznici stječu znanja i vještine o osnovama zaštite na radu, izvorima opasnosti na radnome mjestu i najčešćim ozljedama u radnom procesu te zbrinjavanju otpada sukladno zakonskim propisima. Polaznici će moći samostalno provesti postupke sukladno propisima o sigurnostima na radu. Polaznicima je modulom omogućeno stjecanje znanja i vještina potrebnih za pružanje osnovne prve pomoći. Polaznici će biti osposobljeni za brzo prepoznavanje hitnih stanja, pravovremeno obavještavanje odgovornih osoba i provođenje odgovarajućih mjera prve pomoći. | | |
| Ključni pojmovi | Zaštita na radu, izvori opasnosti, mjere zaštite na radu, zaštitna sredstva, simboli upozorenja i vrste opasnosti, ergonomska načela, zaštita od požara, životno ugrožavajuća stanja, postupci prve pomoći | | |
| Oblici učenja temeljenog na radu | Učenje temeljeno na radu provodi se integrirano, putem situacijske i problemske nastave u specijaliziranoj učionici ustanove (u simuliranim uvjetima) te u obrtu za obavljanje djelatnosti dadilje s kojim ustanova ima ugovorenu suradnju.  Tijekom učenja temeljenog na radu koje se provodi na radnome mjestu – u obrtu za obavljanje djelatnosti dadilje, u kontroliranim uvjetima, uz mentora, polaznici aktivno sudjeluju u izvršavanju različitih simuliranih ili stvarnih zadataka te stječu potrebne kompetencije. | | |
| Literatura i specifična nastavna sredstva potrebna za realizaciju modula | – Bolf, I.; Filipović-Baljak, R. 2017. Zaštita na radu: za osobe na radu, učenike, polaznike, studente i volontere. Pučko otvoreno učilište Zagreb.  – Petlić, K. 2023. Obveze iz zaštite na radu za sve poslodavce, radnike, ovlaštenike, povjerenike te stručnjake ZNR. Poslovna literatura.  – Zakon o gospodarenju otpadom. »Narodne novine«, br. 84/2021 (https://narodne-novine.nn.hr/clanci/sluzbeni/2021\_07\_84\_1554.html)  – Zakon o privatnoj zaštiti  – Zakon o sustavu civilne zaštite  – Zakon o zaštiti na radu  – Zakon o zaštiti od požara  – Paškov, D.; Samošćanec, S. 2019. Hitni medicinski postupci, udžbenik za četvrti razred medicinske škole za zanimanje medicinska sestra opće njege / medicinski tehničar opće njege. Medicinska naklada. Zagreb.  – Grupa autora. 2009. Vatrogasni priručnik. Zagreb.  – Carević et al. Tehnički priručnik za zaštitu od požara.  – Čukljek, S. 2005. Osnove zdravstvene njege. Zdravstveno veleučilište. Zagreb.  – Stručni časopisi i publikacije te korisni linkovi. | | |

|  |  |  |
| --- | --- | --- |
| Skup ishoda učenja iz SK-a, obujam: | | Zaštita na radu i prva pomoć u obavljanju djelatnosti dadilje, 1 CSVET |
| Ishodi učenja | | |
| Objasniti cilj i ulogu zaštite na radu u obavljanju djelatnosti dadilje | | |
| Nabrojati osnovne propise zaštite na radu | | |
| Primijeniti mjere zaštite na radu u obavljanju djelatnosti dadilje | | |
| Navesti moguće opasnosti i rizike u obavljanju djelatnosti dadilje | | |
| Navesti opremu za pružanje prve pomoći u skladu s propisima | | |
| Opisati postupke pružanja prve pomoći pri različitim vrstama ozljeda i stanja | | |
| Demonstrirati postupke prve pomoći do dolaska hitne pomoći pri različitim vrstama ozljeda i stanja | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je heuristička nastava.  Nastavnik će polaznike upoznati s temeljnim propisima zaštite na radu u obavljanju djelatnosti dadilje, mjerama zaštite, ergonomskim načelima, opasnostima u radu, higijensko-epidemiološkim smjernicama, mjerama zaštite od požara i električnog udara te postupcima prve pomoći. Preporuka je koristiti metode interaktivnog predavanja, prezentacije i demonstracije te oblike individualnog rada i rada u paru.  Tijekom učenja temeljenog na radu polaznici aktivno sudjeluju u izvršavanju različitih simuliranih ili stvarnih zadataka u specijaliziranoj učionici ustanove i/ili u obrtu za obavljanje djelatnosti dadilje s kojim ustanova ima ugovorenu suradnju. Polaznici primjenjuju vještine odgovornog postupanja i poštivanja mjera zaštite na radu u radnom procesu.  Samostalne aktivnosti polaznika uključuju dodatno istraživanje tematike, rad na tekstu i proučavanje zakonske regulative. | | |
| Nastavne cjeline/teme | Izvori opasnosti na radu  Standardne mjere zaštite  Zaštitna odjeća i obuća  Ergonomska načela pri radu  Higijensko-epidemiološke smjernice  Zaštita od požara i električnog udara  Prva pomoć odrasloj osobi  Prva pomoć u dječjoj dobi | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Projektni zadatak: Planirate otvoriti obrt za obavljanje djelatnosti dadilje u kojem će osim Vas biti zaposlene dvije dadilje. Pronašli ste prostor koji smatrate odgovarajućim, ali nije u potpunosti opremljen. Vodeći se Zakonom o zaštiti na radu i drugim relevantnim propisima i dokumentima, izradite plan opremanja prostora i organizacije rada u svom obrtu. Neka Vaš plan sadrži procjenu rizika za sigurnost i zdravlje, načine zaštite od požara te plan evakuacije i spašavanja.  Opis radne situacije 1: U obrtu za obavljanje djelatnosti dadilje jedno dijete slavi rođendan. Tim povodom u prostoru za objedovanje nalaze se bomboni, kokice i torta kojima će se djeca počastiti nakon obroka. Tijekom proslave uočavate da jedno dijete počinje iznenada kašljati. Približavate mu se i uočavate naprezanje uz nemogućnost disanja, plakanje i ispuštanje drugih zvukova.  Opis radne situacije 2: Tijekom sportske i rekreacijske aktivnosti dijete u dobi od pet godina za koje skrbite nespretno staje na loptu i pada na ispruženu desnu ruku. Dijete počinje plakati, nemirno je, lijevom rukom pridržava desnu te govori da ga ruka jako boli. Primjećujete vrlo ograničenu pokretljivost i oticanje podlaktice desne ruke.  Zadatak: Polaznik na temelju opisa projektnog zadatka i radnih situacija prepoznaje i primjenjuje mjere zaštite na radu u zamišljenoj situaciji te opisuje i demonstrira postupke prve pomoći pri različitim vrstama ozljeda i stanja.  Način vrednovanja: S pomoću unaprijed definiranih kriterija za elemente vrednovanja (opasnosti i rizici u obavljanju djelatnosti dadilje, mjere sigurnosti, zaštite na radu i zaštite zdravlja djece, osnovni postupci prve pomoći) procjenjuje se ostvarenost ishoda učenja. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |  |
| --- | --- | --- | --- |
| NAZIV MODULA | OSNOVE RADA S DJECOM | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/16064  – Za realizaciju vođenog procesa učenja i poučavanja potrebna je minimalna razina 7.1 st i/ili 7.1 sv HKO-a u području odgojno-obrazovnog rada (magistar psihologije, magistar pedagogije).  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja.  https://hko.srce.hr/registar/skup-ishoda-ucenja/detalji/16065  – Za realizaciju vođenog procesa učenja i poučavanja potrebna je minimalna razina 7.1 st i/ili 7.1 sv HKO-a u području odgojno-obrazovnog rada (magistar pedagogije, magistar ranog i predškolskog odgoja i obrazovanja).  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja.  https://hko.srce.hr/registar/skup-ishoda-ucenja/detalji/16066  – Za realizaciju vođenog procesa učenja i poučavanja potrebna je minimalna razina 7.1 st i/ili 7.1 sv HKO-a u području odgojno-obrazovnog rada (magistar pedagogije, magistar ranog i predškolskog odgoja i obrazovanja).  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja. | | |
| Obujam modula (CSVET) | 7 CSVET-a  SIU: Osnovne karakteristike razvoja djece rane i predškolske dobi te osnovnoškolske dobi, 2 CSVET-a  SIU: Osnove razvojno primjerenih postupaka s djecom u obavljanju djelatnosti dadilje, 2 CSVET-a  SIU: Igra i dnevne aktivnosti djeteta u obavljanju djelatnosti dadilje, 3 CSVET-a | | |
| Načini stjecanja ishoda učenja (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 65 sati (37 %) | 75 sati (43 %) | 35 sati (20 %) |
| Status modula  (obvezni/izborni) | obvezni | | |
| Cilj (opis) modula | Cilj modula je omogućiti polaznicima stjecanje znanja i vještina potrebnih za rad s djecom rane i predškolske te osnovnoškolske dobi. Polaznici će steći znanja o osnovnim karakteristikama razvoja djece, o razvojno primjerenim postupcima u radu s djecom, važnosti igre i drugih dnevnih aktivnosti u razvoju djece. Nadalje, polaznici će usvojiti osnovna znanja i moći prepoznati slučajeve zanemarivanja i zlostavljanja djeteta te moguća odstupanja u razvoju djeteta. Također, polaznici će steći znanja i vještine o planiranju aktivnosti djece na otvorenom i u zatvorenom prostoru, ovisno o dobi djece. | | |
| Ključni pojmovi | karakteristike razvoja djece, odstupanja u razvoju, razvojno primjereni postupci s djecom, igra, aktivnosti djece, zanemarivanje i zlostavljanje djeteta | | |
| Oblici učenja temeljenog na radu | Učenje temeljeno na radu provodi se integrirano, putem situacijske i problemske nastave u specijaliziranoj učionici ustanove (u simuliranim uvjetima) te u obrtu za obavljanje djelatnosti dadilje s kojim ustanova ima ugovorenu suradnju.  Tijekom učenja temeljenog na radu koje se provodi na radnome mjestu – u obrtu za obavljanje djelatnosti dadilje, u kontroliranim uvjetima, uz mentora, polaznici aktivno sudjeluju u izvršavanju različitih simuliranih ili stvarnih zadataka te stječu potrebne kompetencije. | | |
| Literatura i specifična nastavna sredstva potrebna za realizaciju modula | – Vasta, R.; Haith, M. M.; Miller, S. A. 2004. Psihologija djeteta. Moderna znanost. Naklada Slap.  – Čudina-Obradović et al. 2004. Osobine i psihološki uvjeti razvoja djeteta. Golden marketing – Tehnička knjiga.  – Brajša Žganec, A. 2003. Dijete i obitelj. Naklada Slap.  – Vasta, R.; Haith, M. M.; Miller, S. A. 1998. Dječja psihologija. Naklada Slap. Jastrebarsko.  – Galić-Jušić, I. 2004. Djeca s teškoćama u učenju. Ostvarenje. Lekenik.  – Kostelnik, Marjorie J. 2004. Djeca s posebnim potrebama. Zagreb.  – Buljan-Flander, G.; Kocijan-Hercigonja, D. 2003. Zlostavljanje i zanemarivanje djece. Marko M. Zagreb.  – Duran, M. 2003. Dijete i igra. Naklada Slap. Jastrebarsko.  – Pulkkinen, A. Razvoj djece kroz igru. Mozaik knjiga.  – Maleš, D.; Stričević I. Druženje djece i odraslih. Školska knjiga. Zagreb. | | |

|  |  |  |
| --- | --- | --- |
| Skup ishoda učenja iz SK-a, obujam: | | Osnovne karakteristike razvoja djece rane i predškolske dobi te osnovnoškolske dobi, 2 CSVET-a |
| Ishodi učenja | | |
| Navesti razdoblja razvojne dobi djeteta u predškolskoj i školskoj dobi do 14. godine života | | |
| Opisati osnovne karakteristike razvoja djeteta od rođenja do 3. godine života | | |
| Objasniti osnovne karakteristike razvoja djeteta od 3. godine do polaska u osnovnu školu | | |
| Objasniti osnovne karakteristike razvoja djeteta od polaska u osnovnu školu do 14. godine života | | |
| Prepoznati slučajeve zanemarivanja i zlostavljanja djeteta | | |
| Objasniti postupak dadilje, u skladu s propisima, u slučaju sumnje na zanemarivanje i zlostavljanje djeteta | | |
| Prepoznati moguća odstupanja u razvoju djeteta predškolske dobi | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je istraživačka nastava.  Nastavnik će polaznike upoznati s osnovnim karakteristikama razvoja djece rane i predškolske dobi te osnovnoškolske dobi i mogućim odstupanjima u razvoju djeteta. Nadalje, nastavnik će izlagati o pokazateljima zanemarivanja i zlostavljanja djeteta te postupcima dadilje kad na to posumnja, uključujući zorne primjere i iskustva u razgovoru s polaznicima. Nakon toga, preporuka je koristiti metode istraživačkog rada te oblike individualnog i grupnog rada.  Tijekom učenja temeljenog na radu polaznici aktivno sudjeluju u izvršavanju različitih simuliranih ili stvarnih zadataka u specijaliziranim prostorijama ustanove i u obrtu za obavljanje djelatnosti dadilje s kojim ustanova ima ugovorenu suradnju. Temeljem izabranih primjera i primjenom odgovarajućih metoda rada tijekom učenja temeljenog na radu, polaznici će moći prepoznati slučajeve zanemarivanja i zlostavljanja djeteta i moguća odstupanja u razvoju djeteta rane i predškolske dobi te osnovnoškolske dobi.  Samostalne aktivnosti polaznika uključuju dodatno istraživanje tematike korištenjem različitih izvora. | | |
| Nastavne cjeline/teme | Razvojna dob djeteta  Karakteristike razvoja djeteta  Odstupanja u razvoju djeteta  Zanemarivanje i zlostavljanje djeteta | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije i/ili projektnog zadatka:  Dadilja čuva, brine i skrbi o troje djece u dobi od tri, četiri i osam godina. U radu s djecom dadilja je primijetila da dijete u dobi od tri godine roditelji često dovode zaprljane odjeće i ne donose rezervnu odjeću te da dijete još uvijek ne obavlja nuždu samostalno i ne slijedi upute odrasle osobe. Prilikom presvlačenja djeteta dadilja povremeno uočava modrice na djetetovu tijelu. Za dijete u dobi od četiri godine dadilja je primijetila da nema uredan govor, ima kratku pažnju i koncentraciju te ne slijedi upute odrasle osobe. Dijete u dobi od osam godina redovito izvršava svoje školske obveze, vrlo je motorički spretno te je jako suosjećajno i spremno pomoći drugoj djeci.  Zadatak: Polaznik na temelju opisa ponašanja djece prepoznaje razvojnu dob djece i karakteristike djece do tri godine, djece u dobi od tri godine do polaska u osnovnu školu te djece školske dobi. Osim toga, na temelju opisa radne situacije prepoznaje moguća odstupanja u razvoju djeteta predškolske dobi te zanemarivanja ili zlostavljanja djeteta. Polaznik igrom uloga demonstrira komunikaciju i postupak dadilje, u skladu s propisima, u slučaju sumnje na zanemarivanje i zlostavljanje djeteta.  Način vrednovanja: S pomoću unaprijed definiranih kriterija za elemente vrednovanja (razdoblja razvojne dobi, opisane karakteristike dječjeg razvoja, usporedba mogućih odstupanja u odnosu na razvoj djeteta, postupci dadilje u skladu s propisima) vrednuje se odgovor polaznika. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |
| --- | --- | --- |
| Skup ishoda učenja iz SK-a, obujam: | | Osnove razvojno primjerenih postupaka s djecom u obavljanju djelatnosti dadilje, 2 CSVET-a |
| Ishodi učenja | | |
| Objasniti važnost postizanja pozitivnog ozračja i odnosa s djecom | | |
| Objasniti postupanje dadilje u odnosu na individualne potrebe djeteta | | |
| Navesti prava djece služeći se Konvencijom o pravima djeteta i drugim relevantnim međunarodnim i domaćim dokumentima | | |
| Navesti karakteristike različitih odgojnih stilova | | |
| Primijeniti razvojno primjerene postupke usmjeravanja djece na poštivanje pravila | | |
| Primijeniti razvojno primjerene postupke usmjeravanja djece na usvajanje dnevnih rutina i radnih navika | | |
| Primijeniti razvojno primjerene postupke umirivanja djece u trenutcima intenzivnih emocionalnih reakcija | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije i metode rješavanja problemskih situacija te oblike individualnog rada i rada u paru.  Tijekom vođenog procesa učenja i poučavanja nastavnik će polaznike upoznati s pravima djece i različitim odgojnim stilovima te naglasiti važnost postizanja pozitivnog ozračja i odnosa s djecom i načine postupanja dadilje u odnosu na individualne potrebe djeteta. Nakon demonstracije nastavnika, polaznici će igrom uloga uvježbavati razvojno primjerene postupke usmjeravanja djece.  Tijekom učenja temeljenog na radu polaznici aktivno sudjeluju u izvršavanju različitih simuliranih ili stvarnih zadataka u specijaliziranim prostorijama ustanove i u obrtu za obavljanje djelatnosti dadilje s kojim ustanova ima ugovorenu suradnju. Polaznici će postupno samostalno primjenjivati razvojno primjerene postupke usmjeravanja djece na poštivanje pravila, postupke usmjeravanja djece na usvajanje dnevnih rutina i radnih navika te postupke umirivanja djece u trenutcima intenzivnih emocionalnih reakcija, pod nadzorom mentora.  Samostalne aktivnosti polaznika uključuju dodatno istraživanje tematike te kritičko promišljanje o razvojno primjerenim postupcima usmjeravanja djeteta. | | |
| Nastavne cjeline/teme | Prava djece  Odgojni stilovi  Pozitivno ozračje i odnos s djecom  Razvojno primjereni postupci usmjeravanja djece | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije:  Dadilja čuva, brine i skrbi o djetetu u dobi od četiri godine. Dijete je vrlo zaigrano te ga se teško usmjerava na usvajanje dnevnih rutina i poštivanje pravila. Također, dijete često vrlo intenzivno proživljava bilo kakve zabrane od strane odrasle osobe. Dadilja primjećuje da je majka vrlo topla prema djetetu, ali joj se doima da je nedosljedna u postavljanju granica, dok joj se otac doima hladnim prema djetetu i vrlo strogim.  Zadatak: Na temelju prethodnog opisa ponašanja djeteta, polaznik objašnjava važnost postizanja pozitivnog ozračja i odnosa s djetetom, opisuje prava djeteta i odgojne stilove. Igranjem uloga polaznik prikazuje primjeren način komunikacije s djetetom i postupke dadilje prilikom usmjeravanja djeteta na usvajanje dnevnih rutina, poštivanje pravila te umirivanja djeteta u trenutcima intenzivnih emocionalnih reakcija, poštujući individualne potrebe djeteta.  Način vrednovanja: S pomoću unaprijed definiranih kriterija za elemente vrednovanja (razumijevanje emocionalnog doživljaja djeteta, primjereni postupci usmjeravanja djeteta) vrednuje se odgovor polaznika. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |
| --- | --- | --- |
| Skup ishoda učenja iz SK-a, obujam: | | Igra i dnevne aktivnosti djeteta u obavljanju djelatnosti dadilje, 3 CSVET-a |
| Ishodi učenja | | |
| Objasniti važnost igre u razvoju djece predškolske i školske dobi | | |
| Pripremiti različite materijale za kreativno-likovne aktivnosti za djecu predškolske i školske dobi | | |
| Organizirati različite glazbene aktivnosti za djecu predškolske i školske dobi | | |
| Provesti različite tjelesne aktivnosti kod djece predškolske i školske dobi | | |
| Pripremiti različite društvene aktivnosti za djecu predškolske i školske dobi | | |
| Pripremiti prostor za igru i dnevne aktivnosti djece | | |
| Provesti planirane aktivnosti djece na otvorenom prostoru, ovisno o dobi djece | | |
| Provesti planirane aktivnosti djece u zatvorenom prostoru, ovisno o dobi djece | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je učenje temeljeno na radu.  Tijekom vođenog procesa učenja i poučavanja nastavnik će polaznicima pojasniti važnost igre u razvoju djece predškolske i školske dobi te ih upoznati s različitim aktivnostima djece (glazbene, tjelesne, društvene) na otvorenom i u zatvorenom prostoru. Tijekom demonstracije različitih kreativno-likovnih aktivnosti, nastavnik će polaznicima pojasniti način pripreme prostora i materijala za igru i aktivnosti djece. Preporuka je koristiti metodu demonstracije i metode rješavanja problemskih situacija te oblike individualnog rada i rada u paru.  Tijekom učenja temeljenog na radu polaznici aktivno sudjeluju u izvršavanju različitih simuliranih ili stvarnih zadataka u specijaliziranim prostorijama ustanove i u obrtu za obavljanje djelatnosti dadilje s kojim ustanova ima ugovorenu suradnju. Polaznici će promatrati rad mentora te će planirati i pripremati aktivnosti za djecu koje će postupno samostalno provoditi pod nadzorom mentora. Polaznici će moći pripremiti prostor za igru i dnevne aktivnosti djece na otvorenom i u zatvorenom prostoru te će predložiti materijale za kreativno-likovne aktivnosti i materijale za igru.  Samostalne aktivnosti polaznika uključuju dodatno istraživanje stručne literature te različitih materijala i prostora za igru i aktivnosti djece. | | |
| Nastavne cjeline/teme | Igra  Kreativno-likovne aktivnosti djece  Glazbene aktivnosti djece  Tjelesne aktivnosti djece  Društvene aktivnosti djece  Prostor za igru i aktivnosti djece  Aktivnosti djece na otvorenom i u zatvorenom prostoru | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije: Dadilja radi sa šestero djece u dobi od tri do deset godina u obrtu za obavljanje djelatnosti dadilje. Dadilja promišlja o tome što bi kroz sljedeći tjedan mogla ponuditi djeci različitog uzrasta kako bi kroz igru potaknula njihov razvoj.  Zadatak: Polaznik objašnjava važnost igre u razvoju djece predškolske i školske dobi te planira i priprema prostor, različite materijale i uvjete za provođenje kreativno-likovnih, glazbenih i tjelesnih aktivnosti djece na otvorenom i u zatvorenom prostoru. Polaznik demonstrira provedbu igre prstima i rukama, pravila igre graničara te izradu kućice za ptice.  Način vrednovanja: S pomoću unaprijed definiranih kriterija za elemente vrednovanja (korištenje različitih likovnih tehnika sukladno dobi djece, priprema pjesmica prilagođenih dobi djece, korištenje različitih materijala i rekvizita za tjelesne aktivnosti sukladno dobi djece) vrednuje se odgovor polaznika. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike / osobe s invaliditetom ako je primjenjivo) | | |

|  |  |  |  |
| --- | --- | --- | --- |
| NAZIV MODULA | PREHRANA, SIGURNOST I OČUVANJE ZDRAVLJA DJECE | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/16067  – Za realizaciju vođenog procesa učenja i poučavanja potrebna je minimalna razina 6. st i /ili 6. sv HKO-a odgovarajućeg profila.  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja.  https://hko.srce.hr/registar/skup-ishoda-ucenja/detalji/16068  – Za realizaciju vođenog procesa učenja i poučavanja potrebna je minimalna razina 6. st i /ili 6. sv HKO-a u odgovarajućeg profila.  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja.  https://hko.srce.hr/registar/skup-ishoda-ucenja/detalji/16069  – Za realizaciju vođenog procesa učenja i poučavanja potrebna je minimalna razina 6. st i /ili 6. sv HKO-a odgovarajućeg profila.  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja. | | |
| Obujam modula (CSVET) | 7 CSVET-a  SIU: Dobrobit, zdravlje i sigurnost djece, 2 CSVET-a  SIU: Prehrana djece u obavljanju djelatnosti dadilje, 3 CSVET-a  SIU: Higijena djece u obavljanju djelatnosti dadilje, 2 CSVET-a | | |
| Načini stjecanja ishoda učenja  (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 65 sati (37 %) | 75 sati (43 %) | 35 sati (20 %) |
| Status modula  (obvezni/izborni) | obvezni | | |
| Cilj (opis) modula | Cilj modula je omogućiti polaznicima stjecanje znanja i vještina o dobrobiti, zdravlju, zdravstvenoj zaštiti, sigurnosti, prehrani i higijeni djece. Polaznici će biti osposobljeni provoditi osnovne aktivnosti očuvanja i unaprjeđenja zdravlja, prepoznati zdravstvene i sigurnosne rizike, provoditi postupke prevencije bolesti i ozljeda, provoditi osobnu higijenu djeteta i osigurati pravilnu prehranu djece različite kronološke dobi prilikom obavljanja poslova dadilje. | | |
| Ključni pojmovi | zdravstvena zaštita djece, dobrobit djece, sigurnost u dječjoj dobi, pravilna prehrana djece, higijena djeteta | | |
| Oblici učenja temeljenog na radu | Učenje temeljeno na radu provodi se integrirano, putem situacijske i problemske nastave u specijaliziranoj učionici ustanove (u simuliranim uvjetima) te u obrtu za obavljanje djelatnosti dadilje s kojim ustanova ima ugovorenu suradnju.  Tijekom učenja temeljenog na radu koje se provodi na radnome mjestu – u obrtu za obavljanje djelatnosti dadilje, u kontroliranim uvjetima, uz mentora, polaznici aktivno sudjeluju u izvršavanju različitih simuliranih ili stvarnih zadataka te stječu potrebne kompetencije. | | |
| Literatura i specifična nastavna sredstva potrebna za realizaciju modula | – Mardešić, D. 2016. Pedijatrija. Školska knjiga. Zagreb.  – Ropac, D.; Stašević, I. 2018. Socijalno i zdravstveno zakonodavstvo. Medicinska naklada. Zagreb.  – Vidoša, A.; Filipušić, I.; Maretić, M. 2020. Zdravstvena njega zdravog djeteta i adolescenta. Udžbenik za treći razred medicinske škole za zanimanje medicinska sestra opće njege / medicinski tehničar opće njege. Medicinska naklada. Zagreb.  – Puntarić, D.; Ropac, D.; Jurčev Savičević, A. 2015. Javno zdravstvo. Medicinska naklada. Zagreb.  – Malčić, I.; Ilić, R. 2008. Pedijatrija sa zdravstvenom njegom. Školska knjiga. Zagreb.  – Kolaček, S.; Hojsak, I.; Niseteo, T. 2017. Prehrana u općoj i kliničkoj pedijatriji. Medicinska naklada. Zagreb.  – Štimac et al. 2021. Dijetoterapija i klinička prehrana. Medicinska naklada. Zagreb. | | |

|  |  |  |
| --- | --- | --- |
| Skup ishoda učenja iz SK-a, obujam: | | Dobrobit, zdravlje i sigurnost djece, 2 CSVET-a |
| Ishodi učenja | | |
| Opisati pokazatelje dobrobiti djeteta uzimajući u obzir njegove individualne karakteristike | | |
| Objasniti potrebu poštivanja dostojanstva djeteta | | |
| Nabrojati propise koji reguliraju sigurnost i zdravstvenu zaštitu djece | | |
| Objasniti mjere sigurnosti i zaštite zdravlja | | |
| Opisati zdravstvenu zaštitu djece u Republici Hrvatskoj | | |
| Navesti čimbenike koji utječu na zdravlje djeteta | | |
| Opisati najčešće promjene u fizičkom i psihosocijalnom stanju djeteta s ciljem pravovremenog postupanja od strane stručnjaka | | |
| Osmisliti uređenje doma i ustanova koje skrbe o djeci prema načelima sigurnosti | | |
| Demonstrirati postupke prevencije pada djece, ozljeda u prometu i na dječjem igralištu | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je problemska nastava. Preporuka je koristiti metode interaktivnog predavanja i rješavanja problemskih zadataka, oblike individualnog rada i rada u paru i/ili grupi.  Tijekom vođenog procesa učenja i poučavanja nastavnik će polaznike upoznati s važnošću očuvanja i unaprjeđenja zdravlja i sigurnosti djece te s osnovama zdravstvene zaštitu djece u Republici Hrvatskoj. Posebna pažnja posvetit će se važnosti poštivanja dobrobiti i dostojanstva djeteta.  Tijekom učenja temeljenog na radu u specijaliziranoj učionici ustanove i u obrtu za obavljanje djelatnosti dadilje s kojim ustanova ima ugovorenu suradnju, mentori će polaznike upoznati s razvojno primjerenim postupcima prevencije ozljeda kod djece, uključujući prevenciju pada, ozljeda u prometu i na igralištu. Uz pomoć mentora polaznici će analizirati čimbenike koji utječu na zdravlje djeteta, osmisliti uređenje prostora prema sigurnosnim načelima te primijeniti mjere zaštite zdravlja i sigurnosti.  Kroz samostalne aktivnosti polaznici će dodatno istražiti zakonske propise koji reguliraju sigurnost i zdravstvenu zaštitu djece, promišljati o utjecaju okruženja na dobrobit djece te proučiti smjernice za postupanje u slučaju zdravstvenih i sigurnosnih rizika. | | |
| Nastavne cjeline/teme | Dobrobit i dostojanstvo djece  Zdravstvena zaštita djece u Republici Hrvatskoj  Prevencija i primarna prevencija  Čimbenici koji utječu na zdravlje djeteta  Uređenje doma i ustanova prema načelima sigurnosti | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis projektnog zadatka: Polaznici samostalno, u paru ili grupi, u sklopu projektnog zadatka »ZdravKo Lavić« prikupljaju podatke/informacije i donose zaključke o karakteristikama djeteta i djetetova okruženja koje mogu utjecati na njegovo zdravlje i sigurnost.  Zadatak: Istražite čimbenike koji utječu na dobrobit, zdravlje i sigurnost djeteta o kojem skrbite. Prikupite informacije/podatke o njegovim karakteristikama i okruženju tijekom 15 dana. Dobivene podatke/informacije analizirajte i raspravite s roditeljima, mentorima i drugim polaznicima. Izradite prikaz tijeka svoga projektnog zadatka te ga prezentirajte ostalim polaznicima. Vodite računa o tome da navedete primjer uređenja doma i ustanova koje skrbe o djeci prema načelima sigurnosti te da prikažete postupke prevencije pada djece, ozljeda u prometu i na dječjem igralištu.  Način vrednovanja: S pomoću unaprijed definiranih kriterija za elemente vrednovanja (utvrđivanje čimbenika koji utječu na zdravlje i sigurnost, analiziranje čimbenika i (ne)ostvarenih mjera sigurnosti i zaštite zdravlja, uočavanje odstupanja/promjena u fizičkom i/ili psihosocijalnom stanju, prikaz postupanja s ciljem unaprjeđivanja zdravlja te prevencije ozljeda i nesreća) procjenjuje se ostvarenost ishoda učenja. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |
| --- | --- | --- |
| Skup ishoda učenja iz SK-a, obujam: | | Prehrana djece u obavljanju djelatnosti dadilje, 3 CSVET-a |
| Ishodi učenja | | |
| Opisati osnovne sastojke hrane i energetske potrebe djece različite kronološke dobi | | |
| Navesti najčešće uzroke, simptome i znakove dehidracije djeteta | | |
| Prikazati tanjur zdrave/pravilne prehrane | | |
| Osmisliti tjedni jelovnik, uzimajući u obzir dob i individualne potrebe djeteta | | |
| Prikazati mogućnosti osiguravanja obroka za djecu na dnevnoj razini | | |
| Provesti higijenu djeteta i prostora prije i nakon uzimanja obroka | | |
| Hraniti dijete koje ne može samostalno jesti uz poticanje njegove samostalnosti | | |
| Primijeniti postupke sprječavanja gušenja tijekom hranjenja | | |
| Obrazložiti važnost prevencije alergijskih reakcija na hranu, pretilosti i poremećaja hranjenja djece | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije i metode rješavanja problemskih situacija te oblike individualnog rada i rada u paru i/ili grupi.  Tijekom vođenog procesa učenja i poučavanja nastavnik će polaznicima objasniti osnovne sastojke hrane i energetske potrebe djece različite kronološke dobi te prikazati tanjur zdrave/pravilne prehrane. Također, nastavnik će polaznike upoznati s važnošću hidratacije, prevencije alergijskih reakcija, pretilosti i poremećaja hranjenja. Poseban naglasak stavit će se na opis i redoslijed higijenskih postupaka prije, tijekom i nakon hranjenja djeteta.  Tijekom učenja temeljenog na radu polaznici će, uz nadzor mentora, planirati tjedni jelovnik, pripremati prostor za konzumiranje obroka i provoditi higijenu djeteta i prostora. Također, polaznici će, uz nadzor mentora, imati priliku hraniti djecu koja ne mogu samostalno jesti i primjenjivati postupke sprječavanja gušenja tijekom hranjenja. Kroz učenje temeljeno na radu polaznici će prepoznati individualne prehrambene potrebe djeteta te osmisliti i primijeniti praktična rješenja za svakodnevno osiguravanje obroka u skladu s preporukama. Učenje temeljeno na radu provodit će se u specijaliziranoj učionici ustanove i u obrtu za obavljanje djelatnosti dadilje s kojim ustanova ima ugovorenu suradnju.  U samostalnim aktivnostima polaznici će dodatno istražiti stručnu literaturu o trendovima u prehrani. | | |
| Nastavne cjeline/teme | Osnovni sastojci hrane  Energetske potrebe djece  Pravilna prehrana djece  Trendovi u prehrani  Higijena djeteta i prostora prije i nakon konzumiranja obroka  Hranjenje djece | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis projektnog zadatka: Polaznici samostalno, u paru ili grupi, u sklopu projektnog zadatka »Vile pravilne prehrane« izrađuju tjedni jelovnik, uzimajući u obzir dob i individualne potrebe djeteta te zahtjeve roditelja vezane uz prehranu. U sklopu projektnog zadatka polaznici pripremaju jedan tanjur pravilne prehrane koji su osmislili, priređuju prostor i dijete prije i nakon uzimanja obroka, poslužuju obrok djetetu te mu pomažu prilikom konzumiranja obroka.  Projektni zadatak: »Vile pravilne prehrane«  Osmislite tjedni jelovnik djeteta koji će sadržavati ukupan popis jela, popis namirnica potrebnih za pripremu jela te raspored odabranih jela i pića prema danima u tjednu i obrocima u danu. Neka osmišljeni jelovnik bude ostvariv i prilagođen individualnim, nutritivnim te energetskim potrebama djeteta, vodeći računa o optimalnom unosu tekućine te prevenciji alergijskih reakcija. Pripremite jedan tanjur pravilne prehrane koji ste osmislili tjednim jelovnikom. Pripremite prostor i dijete za konzumiranje obroka. Poslužite tanjur pravilne prehrane djetetu te mu, ako je potrebno, pomozite prilikom hranjenja uz poticanje samostalnosti.  Način vrednovanja: S pomoću unaprijed definiranih kriterija za elemente vrednovanja (odabir hrane u skladu s načelima pravilne prehrane i energetskim potrebama djeteta, prikaz tanjura zdrave/pravilne prehrane, demonstriranje pripreme tanjura zdrave/pravilne prehrane, provedba higijene djeteta i prostora prije i nakon konzumiranja obroka, serviranje hrane, hranjenje djeteta uz poticanje njegove samostalnosti, primjena postupaka prevencije gušenja i alergijskih reakcija) procjenjuje se ostvarenost ishoda učenja. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |
| --- | --- | --- |
| Skup ishoda učenja iz SK-a, obujam: | | Higijena djece u obavljanju djelatnosti dadilje, 2 CSVET-a |
| Ishodi učenja | | |
| Opisati posljedice loše njege / higijene djeteta | | |
| Provesti osobnu higijenu, previjanje i odijevanje djeteta | | |
| Prikazati higijensko pranje ruku dadilje i pranje ruku djeteta | | |
| Demonstrirati oralnu higijenu djeteta uz poticanje njegove samostalnosti | | |
| Primijeniti sredstva i postupke za toaletu nosa s ciljem prevencije i/ili ublažavanja simptoma i znakova respiratornih infekcija | | |
| Provesti higijenu perianalne i perigenitalne regije nakon eliminacije | | |
| Provesti dezinfekciju predmeta i prostorija u kojima borave djeca | | |
| Primijeniti standardizirane postupke zbrinjavanja otpada | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je učenje temeljeno na radu. Preporuka je koristiti metode demonstracije i metode rješavanja problemskih situacija te oblike individualnog rada i rada u paru i/ili grupi.  Tijekom vođenog procesa učenja i poučavanja nastavnik će polaznike upoznati s postupcima higijene djeteta i posljedicama loše njege/higijene. Nastavnik će demonstrirati higijensko pranje ruku dadilje i pranje ruku djeteta te oralnu higijenu djeteta.  Tijekom učenja temeljenog na radu polaznici će, uz nadzor mentora, razvijati vještine provođenja osobne higijene djeteta u svakodnevnim situacijama, što uključuje: higijensko pranje ruku dadilje i djeteta, higijenu perianalne i perigenitalne regije, previjanje i odijevanje, kupanje, tuširanje, pranje kose, oralnu higijenu djeteta, toaletu nosa, pravilnu dezinfekciju prostora i predmeta te zbrinjavanje otpada. Učenje temeljeno na radu provodit će se u specijaliziranoj učionici ustanove i u obrtu za obavljanje djelatnosti dadilje s kojim ustanova ima ugovorenu suradnju.  Kroz samostalne aktivnosti polaznici će istražiti relevantnu literaturu i kritički promisliti o utjecaju higijene na zdravlje i dobrobit djeteta. | | |
| Nastavne cjeline/teme | Pranje ruku  Odijevanje i previjanje djece  Osobna higijena djece  Posljedice loše njege/higijene  Osnove dezinfekcije  Zbrinjavanje otpada | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije: Roditelji dvogodišnjeg i petogodišnjeg djeteta koje čuvate u popodnevnim satima odlaze zbog privatnih obveza. Kući se planiraju vratiti u vrijeme kada njihova djeca obično spavaju. Navode kao je starijem djetetu od jutros blago začepljen nos i kako bi voljeli da prošećete jer misle da će boravak na otvorenom goditi djeci. Odlazite s djecom u šetnju do igrališta. Djeca su vesela, spuštaju se niz tobogan i igraju u pješčaniku s drugom djecom. Kući se vraćate u ranim večernjim satima.  Zadatak: Polaznik na temelju opisa radne situacije prepoznaje potrebu za provođenjem različitih postupaka higijene. Polaznik opisuje i demonstrira postupke higijene djece u zamišljenoj situaciji (pranje ruku, previjanje i odijevanje djeteta/djece, zbrinjavanje otpada, pranje zubi, primjena sredstva i postupaka za toaletu nosa, higijena perianalne i perigenitalne regije nakon eliminacije te dezinfekcija predmeta i prostorija u kojima borave djeca).  Način vrednovanja: S pomoću unaprijed definiranih kriterija za elemente vrednovanja (higijensko pranje ruku dadilje, provedba higijene i odijevanje djeteta, toaleta nosa, oralna higijena, dezinfekcija predmeta i prostora, zbrinjavanje otpada) procjenjuje se ostvarenost ishoda učenja. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |  |
| --- | --- | --- | --- |
| NAZIV MODULA | KOMUNIKACIJSKE VJEŠTINE S DJECOM I RODITELJIMA | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/16070  – Za realizaciju vođenog procesa učenja i poučavanja potrebna je minimalna razina 7.1 st i /ili 7.1 sv HKO-a odgovarajućeg profila (magistar psihologije).  – Za realizaciju učenja temeljenog na radu potrebna je minimalna razina 4.1 HKO-a s minimalno dvije (2) godine radnog iskustva u obavljanju poslova dadilje, uz uvjet upisa u imenik i/ili registar dadilja. | | |
| Obujam modula (CSVET) | 2 CSVET-a  SIU: Komunikacijske vještine s djecom i roditeljima u obavljanju djelatnosti dadilje, 2 CSVET-a | | |
| Načini stjecanja ishoda učenja  (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 15 sati (30 %) | 25 sati (50 %) | 10 sati (20 %) |
| Status modula  (obvezni/izborni) | obvezni | | |
| Cilj (opis) modula | Cilj modula je omogućiti polaznicima stjecanje znanja i vještina potrebnih u komunikaciji s djecom i roditeljima u obavljanju djelatnosti dadilje. Polaznici stječu znanja o komunikaciji s djecom ovisno o njihovoj dobi, verbalnoj i neverbalnoj komunikaciji, aktivnom slušanju i asertivnosti. Polaznici će steći znanja i vještine aktivnog slušanja i asertivnosti u razgovoru s djecom i roditeljima te primijeniti razvojno primjerene postupke usmjeravanja djece na nenasilno rješavanje sukoba. | | |
| Ključni pojmovi | verbalna i neverbalna komunikacija, aktivno slušanje, asertivnost, nenasilno rješavanje sukoba | | |
| Oblici učenja temeljenog na radu | Učenje temeljeno na radu provodi se integrirano, putem situacijske i problemske nastave u specijaliziranoj učionici ustanove (u simuliranim uvjetima) te u obrtu za obavljanje djelatnosti dadilje s kojim ustanova ima ugovorenu suradnju.  Tijekom učenja temeljenog na radu koje se provodi na radnome mjestu – u obrtu za obavljanje djelatnosti dadilje, u kontroliranim uvjetima, uz mentora, polaznici aktivno sudjeluju u izvršavanju različitih simuliranih ili stvarnih zadataka te stječu potrebne kompetencije. | | |
| Literatura i specifična nastavna sredstva potrebna za realizaciju modula | Konvencija o pravima djeteta. UNICEF.  Brajša Žganec, A. 2003. Dijete i obitelj. Naklada Slap. Jastrebarsko.  Jesper, Juul. 1995. Razgovori s obiteljima. Alineja. Zagreb.  Brajša, P. 2000. Umijeće razgovora. C.A.S.H. Pula.  Brajša, P. 1994. Pedagoška komunikologija. Školske novine. Zagreb.  Reardon, K. K. 1998. Interpersonalna komunikacija. Alineja. Zagreb.  Lacković-Grgin, K. 2004. Stres u djece. Naklada Slap. Jastrebarsko.  Nikolić, S.; Vidović, V.; Marangunić, M. 2008. Obitelj – podrška mentalnom zdravlju pojedinca. Naklada Slap. Jastrebarsko. | | |

|  |  |  |
| --- | --- | --- |
| Skup ishoda učenja iz SK-a, obujam: | | Komunikacijske vještine s djecom i roditeljima u obavljanju djelatnosti dadilje, 2 CSVET-a |
| Ishodi učenja | | |
| Objasniti važnost prilagodbe dadilje u komunikaciji s djecom, ovisno o njihovoj dobi | | |
| Objasniti važnost neverbalne komunikacije | | |
| Primijeniti primjerene postupke usmjeravanja djece na nenasilno rješavanje sukoba | | |
| Primijeniti vještine aktivnog slušanja u razgovoru s djecom | | |
| Primijeniti vještine aktivnog slušanja u razgovoru s roditeljima | | |
| Primijeniti vještine asertivne komunikacije s roditeljima u svrhu zajedničkog djelovanja i postizanja odgojnih ciljeva | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav za ovaj skup ishoda učenja je učenje temeljeno na radu. Preporuka je koristiti metodu demonstracije te oblike individualnog rada i rada u paru.  Tijekom vođenog procesa učenja i poučavanja nastavnik će polaznicima pojasniti važnost prilagodbe dadilje u komunikaciji s djecom, ovisno o njihovoj dobi, kao i važnost neverbalne komunikacije, aktivnog slušanja i asertivnosti. Nakon demonstracije nastavnika, polaznici će igrom uloga uvježbavati aktivno slušanje u razgovoru s djecom i roditeljima.  Tijekom učenja temeljenog na radu polaznici aktivno sudjeluju u izvršavanju različitih simuliranih ili stvarnih zadataka u specijaliziranoj učionici ustanove i u obrtu za obavljanje djelatnosti dadilje s kojim ustanova ima ugovorenu suradnju. Polaznici će postupno samostalno primjenjivati razvojno primjerene postupke usmjeravanja djece na nenasilno rješavanje sukoba te vještine asertivne komunikacije s roditeljima u svrhu zajedničkog djelovanja i postizanja odgojnih ciljeva, pod nadzorom mentora.  Samostalne aktivnosti polaznika uključuju dodatno istraživanje stručne literature te kritičko promišljanje o komunikaciji dadilje u odnosu s djecom i roditeljima. | | |
| Nastavne cjeline/teme | Prilagodba komunikacije s djecom, ovisno o dobi  Verbalna i neverbalna komunikacija  Aktivno slušanje  Asertivnost  Usmjeravanje djece na nenasilno rješavanje sukoba | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije i/ili projektnog zadatka:  U obrtu za obavljanje djelatnosti dadilje zaposlene su dvije dadilje koje rade s ukupno dvanaestero djece. Dadilje međusobno dijele svakodnevna iskustva te kontinuirano promišljaju o vlastitoj komunikaciji s djecom i roditeljima. U razgovoru s kolegicom dadilja navodi jučerašnju situaciju u kojoj su djeca (pet i šest godina) bila u konfliktu oko tumačenja pravila igre te je među njima došlo do fizičkog sukoba. Roditelji su tražili objašnjenje situacije.  Zadatak: Polaznik igrom uloga primjenjuje primjerene postupke usmjeravanja djece na nenasilno rješavanje sukoba (demonstrira razgovor s djetetom, koristeći vještine aktivnog slušanja i odgovarajuću neverbalnu komunikaciju) te aktivnog slušanja u razgovoru s roditeljima. Polaznik promišlja o komunikaciji i postupcima dadilje u opisanoj radnoj situaciji te objašnjava važnost neverbalne komunikacije i prilagodbe dadilje u komunikaciji s djecom ovisno o dobi te opisuje vještine aktivnog slušanja. U igri uloga polaznik primjenjuje vještine asertivne komunikacije s roditeljima u svrhu zajedničkog djelovanja i postizanja odgojnih ciljeva.  Način vrednovanja: S pomoću unaprijed definiranih kriterija za elemente vrednovanja (razumijevanje emocionalnog doživljaja djeteta, primjereni postupci usmjeravanja djeteta) vrednuje se odgovor polaznika. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

|  |  |  |  |
| --- | --- | --- | --- |
| NAZIV MODULA | OSNIVANJE I VOĐENJE OBRTA DADILJA | | |
| Šifra modula |  | | |
| Kvalifikacije nastavnika koji sudjeluju u realizaciji modula | https://hko.srce.hr/registar/skup-ishoda-ucenja/detalji/16071  – Za realizaciju vođenog procesa učenja i poučavanja potrebna je minimalna razina 6. st i /ili 6. sv HKO-a odgovarajućeg profila.  – Za realizaciju učenja temeljenog na radu potrebna je minimalna razina 4.2 HKO-a na poslovima vođenja poslovanja obrta. | | |
| Obujam modula (CSVET) | 4 CSVET-a  SIU: Osnivanje i vođenje poslovanja obrta za obavljanje djelatnosti dadilje, 4 CSVET-a | | |
| Načini stjecanja ishoda učenja  (od – do, postotak) | Vođeni proces učenja i poučavanja | Oblici učenja temeljenog na radu | Samostalne aktivnosti polaznika |
| 40 sati (40 %) | 40 sati (40 %) | 20 sati (20 %) |
| Status modula  (obvezni/izborni) | obvezni | | |
| Cilj (opis) modula | Cilj modula je polaznicima omogućiti stjecanje znanja i vještina potrebnih za osnivanje i vođenje poslovanja obrta dadilje. Uz navedeno, polaznici će moći poslovno komunicirati sa zaposlenicima i vanjskim dionicima te uvidjeti važnost stručnog usavršavanja dadilje. | | |
| Ključni pojmovi | Obrtnica, e-Obrt, registar, Imenik dadilja, evidencija zaposlenika, verbalna komunikacija, neverbalna komunikacija, pisana komunikacija, ugovor, načelo blagajne, poslovne knjige, porez na dohodak | | |
| Oblici učenja temeljenog na radu | Učenje temeljeno na radu provodi se integrirano, putem situacijske i problemske nastave u specijaliziranoj učionici ustanove (u simuliranim uvjetima).  Učenje temeljeno na radu provodi se i u obrtu za obavljanje djelatnosti dadilje koja samostalno vodi knjigovodstveni dio poslovanja ili u knjigovodstvenom servisu s kojim ustanova ima sklopljen ugovor o suradnji, gdje se polaznici postupno uvode u posao te u ograničenom obujmu sudjeluju u radnom procesu u kontroliranim uvjetima uz mentora. | | |
| Literatura i specifična nastavna sredstva potrebna za realizaciju modula | – Gulin et al. 2006. Računovodstvo. Zagreb. Hrvatska zajednica računovođa i financijskih djelatnika.  – Zakon o obrtu (»Narodne novine«, br. 143/13, 127/19, 41/20)  – Zakon o porezu na dohodak (»Narodne novine«, br. 115/16, 106/18, 121/19, 32/20, 138/20, 151/22, 114/23)  – Amidžić-Peročević, K.; Brodovnik, V.; Cutvarić, M.; Čegec, M. 2002. Poslovanje obrtnika: porezni, računovodstveni i pravni aspekt. Zagreb. Hrvatska zajednica računovođa i financijskih djelatnika.  – Dražić-Lutilsky et al. 2010. Računovodstvo: 3. izmijenjeno izdanje. Zagreb. Hrvatska zajednica računovođa i financijskih djelatnika.  – Središnji državni portal. Godišnji obračun poreza na dohodak (2020). Dostupno na: https://gov.hr/moja-uprava/financije-i-porezi/porezi-i-prijava-poreza/godisnji-obracun-porezana-dohodak/425  – Buble, M.; Kružić, D. 2006. Poduzetništvo: realnost sadašnjosti i izazov budućnosti. Zagreb.  – Delić, A.; Oberman Peterka, S.; Perić, J. 2014. Želim postati poduzetnik. Sveučilište Josipa Jurja Strossmayera u Osijeku – Ekonomski fakultet u Osijeku. Osijek.  – Hisrich, R. D.; Peters, M. P.; Shepard, D. A. 2011. Poduzetništvo. Mate. Zagreb.  – Balog, A.; Rešetar, Z. 2021. Poduzetništvo i poslovni planovi. Veleučilište s pravom javnosti Baltazar Zaprešić. Zaprešić.  – Ožanić, M. 2004. Mali brod na olujnom moru: od ideje do prvog ugovora. Priručnik za poduzetnike. Tehnološki park. Zagreb.  – HBOR – preporučeni sadržaj poslovnog plana do 700.000,00 preračunske vrijednosti ulaganja – https://www.hbor.hr/poslovni-plan/  – Vodopija, Š. 2006. Opća i poslovna komunikacija: priručnik i savjetnik za uspješnu komunikaciju. Naklada Žagar.  Specifična nastavna sredstva:  Računalni programi:  – Program za pisanje i obradu teksta  – Program za rad s proračunskim tablicama  – Program za izradu prezentacija. | | |

|  |  |  |
| --- | --- | --- |
| Skup ishoda učenja iz SK-a, obujam: | | Osnivanje i vođenje poslovanja obrta za obavljanje djelatnosti dadilje, 4 CSVET-a |
| Ishodi učenja | | |
| Objasniti uvjete za obavljanje djelatnosti dadilje | | |
| Analizirati korake i dokumentaciju potrebnu za osnivanje obrta vodeći se zakonodavnim propisima | | |
| Opisati postupak upisa u registar i imenik dadilja | | |
| Navesti dokumentaciju i njezin sadržaj potreban za vođenje obrta dadilje | | |
| Ispuniti obrasce za vođenje evidencije prisutnosti zaposlenika i djece u obrtu | | |
| Demonstrirati verbalnu, neverbalnu i pisanu komunikaciju sa zaposlenicima i vanjskim dionicima | | |
| Objasniti dijelove ugovora između obrtnika i roditelja djeteta vodeći se zakonodavnim propisima | | |
| Interpretirati važnost i načine stručnog usavršavanja dadilje | | |
| Razlikovati poslovne knjige za vođenje obrta | | |
| Primijeniti načelo blagajne u sastavljanju poslovnih knjiga u poslovanju fizičkih osoba | | |
| Analizirati poslovne knjige obveznika poreza na dohodak | | |
| Napraviti prijavu poreza na dohodak | | |
| Sastaviti priloge uz godišnju prijavu poreza na dohodak | | |
| Dominantan nastavni sustav i opis načina ostvarivanja SIU-a | | |
| Dominantan nastavni sustav je učenje temeljeno na radu. Preporuka je koristiti metode studija slučaja, istraživanja, interaktivnog predavanja, igre uloga, demonstracije i prezentacije te oblike individualnog rada i rada u paru.  Tijekom interaktivnog predavanja nastavnik će polaznicima interpretirati uvjete za obavljanje djelatnosti dadilje. Polaznici će u zakonskim propisima istražiti/uočiti odredbe kojima su propisani uvjeti za obavljanje djelatnosti i poslove dadilje.  Nakon toga nastavnik će polaznicima objasniti osnovne pojmove vezane uz obrt. Interpretirat će osnivanje obrta i demonstrirati primjere dokumentacije potrebne za osnivanje obrta te postupak upisa u registar i imenik dadilja. Potom će polaznici, uz pomoć nastavnika, ispunjavati odgovarajuće obrasce te interpretirati postupak osnivanja obrta i upisa u registar i imenik dadilja. Nastavnik će, uz demonstraciju odgovarajućih evidencija, polaznicima protumačiti administrativno vođenje obrta kao i knjigovodstveno vođenje evidencija tijekom jedne poslovne godine. Potom će polaznici, radeći u paru, grupirati vrste dokumenata te uz pomoć nastavnika vježbati ispunjavanje i vođenje evidencija – obrasci DI i KPI (Knjiga primitaka i izdataka), evidencija nastalih promjena i obračun poreza na dohodak na kraju obračunskog razdoblja.  Tijekom interaktivne nastave nastavnik će polaznike uputiti u specifičnosti verbalne i neverbalne te pisane komunikacije sa zaposlenicima i vanjskim dionicima. Demonstracijom će dati primjere, a potom će polaznici u paru i grupama, igrom uloga, vježbati poslovnu komunikaciju.  Tijekom učenja temeljenog na radu polaznici aktivno sudjeluju u izvršenju različitih simuliranih ili stvarnih zadataka u specijaliziranoj učionici ustanove kao i u obrtu za obavljanje djelatnosti dadilje koja samostalno vodi knjigovodstveni dio poslovanja ili u knjigovodstvenom servisu s kojim ustanova ima sklopljen ugovor o suradnji. Polaznici će postupno samostalno analizirati korake i dokumentaciju potrebnu za osnivanje obrta, vodeći se zakonodavnim propisima, ispuniti obrasce za vođenje evidencije prisutnosti zaposlenika i djece u obrtu, demonstrirati verbalnu, neverbalnu i pisanu komunikaciju sa zaposlenicima i vanjskim dionicima te će voditi knjigovodstveni dio poslovanja obrta. Samostalne aktivnosti polaznika uključuju dodatno istraživanje stručne literature i mogućnosti stručnog usavršavanja dadilja. | | |
| Nastavne cjeline/teme | Obrtnica  Osnivanje obrta  e-Obrt  Specifičnosti računovodstva obrta  Sastavnice dohotka samostalne djelatnosti  Poslovne knjige obrta  Prijava poreza na dohodak  Prilozi uz godišnju poreznu prijavu  Osnovna obilježja i vrste komunikacija  Vještine i stilovi komuniciranja  Model poslovnog komuniciranja  Komunikacija u poslovnoj organizaciji  Digitalna komunikacija s dionicima poslovne organizacije  Stručno usavršavanje dadilje  Briga o zaposlenicima  Ugovor | |
| Načini i primjer vrednovanja skupa ishoda učenja | | |
| Skup ishoda učenja i pripadajući ishodi provjeravaju se radnom situacijom i/ili projektnim zadatkom, vrednovanjem postupaka i rezultata rješavanja projektnih aktivnosti, a na temelju unaprijed definiranih elemenata i kriterija vrednovanja (analitičke i holističke rubrike za vrednovanje).  Opis radne situacije ili projektnog zadatka:  Ana je odlučila pokrenuti obrt za dadilje te je u suradnji s poslovnom partnericom Majom osigurala uvjete za obavljanje djelatnosti dadilje, u skladu s propisima. Nakon toga su popunile dokumentaciju potrebnu za osnivanje obrta. Uspješno su osnovale svoj obrt i upisale ga u registar i imenik dadilja te započele s poslovanjem. Znajući zašto im je važno kontinuirano stručno usavršavanje, Ana i Maja zajedno istražuju različite mogućnosti dodatnih izvora znanja i vještina koje su im potrebne u obavljanju djelatnosti dadilje.  Ana i Maja kao jedine zaposlenice obrta za obavljanje djelatnosti dadilje pripremile su dokumentaciju potrebnu za administrativno vođenje obrta dadilje. Elektroničkim putem dobile su upit četvero roditelja za razgovor vezan uz upis djece u dobi od tri do pet godina u njihov obrt. Ana je pripremila ugovor između obrtnika i roditelja/skrbnika te je u dogovorenom terminu provela razgovor s djecom i roditeljima/skrbnicima i objasnila im dijelove ugovora, vodeći se zakonodavnim propisima. Tijekom rada Ana kontinuirano ispunjava obrasce za vođenje evidencije prisutnosti zaposlenika i djece u obrtu. S obzirom na provedene poslovne aktivnosti i osnovani obrt, Ana je pripremila obrasce DI i KPI (Knjiga primitaka i izdataka), evidentirala sve nastale promjene i obračunala porez na dohodak na kraju obračunskog razdoblja te sastavila priloge uz godišnju prijavu poreza na dohodak.  Zadatak: Polaznik će preuzeti ulogu Ane i kroz simulaciju opisane radne situacije prikazati osnivanje i vođenje poslovanja obrta za obavljanje djelatnosti dadilje, demonstrirati komunikaciju sa zaposlenicima i vanjskim dionicima, te interpretirati važnost i načine stručnog usavršavanja dadilje.  Način vrednovanja: S pomoću unaprijed definiranih kriterija za elemente vrednovanja (uvjeti za obavljanje djelatnosti dadilje, koraci i dokumentacija potrebna za osnivanje obrta, postupak upisa u registar i imenik dadilja, dokumentacija i njezin sadržaj potreban za vođenje obrta dadilje, obrasci za vođenje evidencije prisutnosti zaposlenika i djece u obrtu, verbalna, neverbalna i pisana komunikacija sa zaposlenicima i vanjskim dionicima, ugovor između obrtnika i roditelja djeteta, važnost i načini stručnog usavršavanja dadilje, poslovne knjige za vođenje obrta, načelo blagajne u poslovanju fizičkih osoba, poslovne knjige obveznika poreza na dohodak, prijava poreza na dohodak, prilozi uz godišnju prijavu poreza na dohodak) procjenjuje se ostvarenost ishoda učenja. | | |
| Prilagodba iskustava učenja za polaznike/osobe s invaliditetom | | |
| (Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo) | | |

\*Napomena:

Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba spola (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.